Diari Oficial de la Generalitat Valenciana


Sumari del DOGV 6763, del 27-04-2012 (2012/3542)

Notificació de la sentència dictada en el juí verbal número 1809/2010.
----------------------------------------------------------------------

### Dades del document

Número de DOGV
:   6763

Data del DOGV
:   27-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3542


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el juí verbal número 1809/2010. [2012/3542]  
Juí verbal 001809/2010  
De: Banco Popular Español, SA.  
Procuradora: Paula Carmen Calabuig Villalba.  
Contra: Wilson Neptali Urgilez Sevilla i Blanca Narcisa Rea Ortega.  
Procurador: Eduardo Facundo Bonacasa Forés.  
En este procediment de juí verbal número 1809/2010, seguit a instàncies de Banco Popular Español, SA, representat per la procuradora Paula Carmen Calabuig Villalba, contra Wilson Neptali Urgilez Sevilla i Blanca Narcisa Rea Ortega, s'ha dictat la sentència, que literalment diu el següent:  
«Jutjat de Primera Instància número 14 de València  
Procediment: assumpte civil 1809/2010.  
Sentència número 106/2011  
Jutgessa que la dicta: Mª Asunción Solís García del Pozo.  
Lloc: València.  
Data: 12 de maig de 2011.  
Part demandant: Banco Popular Español, SA.  
Advocat: -  
Procuradora: Paula Carmen Calabuig Villalba.  
Part demandada: Wilson Neptali Urgilez Sevilla i Blanca Narcisa Rea Ortega.  
Advocat: -  
Procurador: Eduardo Facundo Bonacasa Forés.  
Objecte del juí: altres verbals.  
Antecedents de fet  
Primer. Per la procuradora dels tribunals Paula Carmen Calabuig Villalba, en nom i representació de Banco Popular Español, SA, es va formular petició inicial de procés monitori contra Wilson Neptali Urgilez Sevilla i Blanca Narcisa Rea Ortega, en reclamació de 4.031,95 euros.  
Segon. Per provisió de data 18 de novembre de 2009, es va acordar admetre a tràmit la sol·licitud i requerir els demandats perquè en el termini de 20 dies paguen al peticionari la quantitat reclamada o, si és el cas, al·leguen les raons de la seua oposició, amb l'advertència que, de no pagar ni oposar-se es procediria a despatxar l'execució segons el que preveu l'article 816 de la Llei d'Enjudiciament Civil.  
Tercer. El procurador Eduardo Bonacasa Forés es va personar, en nom i representació de Blanca Narcisa Rea Ortega, per a oposar-se a la petició inicial en els termes que consten en les actuacions. Admés a tràmit l'escrit d'oposició, es va procedir a assenyalar vista de juí verbal, que va tindre lloc el dia 11 de maig de 2011 en la sala d'audiència d'este Jutjat amb l'assistència d'ambdós parts. Ratificada la demanda, va expressar la demandada que s'aplanava a esta; i el juí queda finalitzat i vist per a dictar sentència.  
Quart. Que en la tramitació d'este procés s'han observat les prescripcions legals.  
Fonaments de dret  
Primer. El Banco Popular Español, SA, exercita acció personal contra Blanca Alonso Rea Ortega, com a prestatària, en reclamació de 4.031,95 euros, import del saldo deutor corresponent a capital i la resta de conceptes pactats en la pòlissa de préstec subscrit amb l'entitat actora en data 11 octubre de 2005 (doc. núm. 1 de la demanda monitòria). S'acompanya, com a fonament de la seua pretensió, la pòlissa de préstec i certificat de saldo deutor.  
La demandada, senyora Rea Ortega, que en principi va formular oposició al juí monitori, i al·lega no ser certa la suma reclamada pel banc; en la vista de juí oral va manifestar aplanar-se a la pretensió actora.  
Segon. Segons establix l'article 21.1 de la Llei d'Enjudiciament Civil: "quan el demandat s'aplane a totes les pretensions de l'actor, el tribunal dictarà sentència condemnatòria d'acord amb allò que ha sol·licitat este, però si l'aplanament es fera en frau de llei o suposara renúncia contra l'interés general o perjuí de tercer, es dictarà interlocutòria i es rebutjarà i seguirà el procés endavant".  
En este cas no s'advertix obstacle l'aplanament de la demandada, per la qual cosa sense més procedix dictar sentència d'acord amb la pretensió actora.  
Tercer. Costes. Ja que consta el requeriment fefaent i justificat de pagament a la demandada, cal aplicar les conseqüències previstes en l'article 395.1, paràgraf segon, de la Llei d'Enjudiciament Civil, i imposar esta a les costes processals.  
Vistos els preceptes legals esmentats i tots els altres que hi són aplicables de manera general i pertinent.  
Dispositiva  
Estime la demanda formulada per la procuradora Paula Carmen Calabuig Villalba, en nom i representació de Banco Popular Español, SA, contra Blanca Narcisa Rea Ortega, i condemne l'esmentada demandada que pague a l'actor la suma de quatre mil trenta-un euros amb noranta-cinc cèntims (4.031,95 €), més interessos pactats. S'imposen les costes processals a la demandada.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'ha de preparar mitjançant un escrit que cal presentar en este Jutjat en el termini de cinc dies, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen 457.2 LECn) i amb l'acreditació prèvia d'haver consignat 50 euros en el compte de depòsits i consignació del Jutjat en preparar-se el recurs d'apel·lació, i s'haurà d'indicar en concepte de "Recurs" seguit del codi "02 apel·lació"; s'indicaran estos conceptes després dels 16 dígits del compte expedient (separats per un espai) en el cas de realitzar-se per mitjà de transferència bancària. S'han de realitzar tants ingressos diferenciats com resolucions siguen objecte de recurs (DA 15a LO 1/2009, de 3 de novembre).  
Esta és la meua sentència, que pronuncie, mane i firme».  
I atés que el demandat, Wilson Neptali Urgilez Sevilla, es troba en parador ignorat, expedisc este edicte a fi que li valga de notificació de forma deguda.  
  
València, 14 de març de 2012.- La secretària judicial: Mercedes Bascuñana Bascuñana.